ПРОТОКОЛ № 7
от заседанието на Комисия „Международна дейност” на ВСС, 
проведено на 09.02.2015 г.

	Днес, 09.02.2015 г.,понеделник, 14.30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

         ПРЕДСЕДАТЕЛ: 	Соня Найденова
ЗАМ.-ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев - отсъства
					Милка Итова

	На заседанието на присъстват експертните сътрудници на комисията: Христина Тодорова – директор на дирекция „Международна дейност” и Страхил Недков - младши експерт–международна дейност, дирекция „Международна дейност” - АВСС.

1.	ОТНОСНО: Писмо от председателя на Софийски апелативен съд г-н С. Гроздев с приложена справка по делата с особен обществен интерес, наблюдавани от Европейската комисия.

Комисия „Международна дейност”
Р Е Ш И:

1.1.	ПРИЕМА за сведение писмото от Софийски апелативен съд с приложената справка по делата с особен обществен интерес, наблюдавани от Европейската комисия.
1.2.	ВЪЗЛАГА на дирекция „Информационни системи и съдебна статистика“ да актуализира информацията по т.1.
1.3.	За следващото заседание на комисията да бъде поканен на среща зам.-председателя на САС г-жа Петя Шишкова и по нейна преценка и съдията-докладчик по ВНОХД № 219/2014 г., като се отправи молба да бъдат представени копия на протоколите от проведените съдебни заседания по делото. 

2.	ОТНОСНО: Писмо от председателя на Окръжен съд - Хасково г-жа М. Тянкова с приложени справки за дела с особен обществен интерес, подсъдни на Окръжен съд – Хасково към 31.01.2015 г.

Комисия „Международна дейност”
Р Е Ш И:

	2.1. ПРИЕМА за сведение писмата с приложени справки за дела с особен обществен интерес, наблюдавани от Европейската комисия.
	2.2. Да се изпрати писмо до председателя на Окръжен съд - Хасково г-жа Тянкова, че съгласно изпратено писмо с изх.№91-00-019/12.06.2013 г., председателите на съдилища следва да изпращат на Висшия съдебен съвет единствено справки за делата от Списък 1 – дела, наблюдавани от Европейската комисия.

3.	ОТНОСНО: Обобщена информация за 2014 г.,  за изпълнение на дейностите по проектите, по които ВСС е бенефициент, към 31 декември 2014 г.

Комисия „Международна дейност”
Р Е Ш И:

3.1.  ПРИЕМА за сведение Обобщената информация за изпълнение на дейностите, по които ВСС е бенефициент към 31 декември 2014 г.„
3.2. ПРЕДЛАГА на Главният секретар на ВСС да възложи на Божидар Николаев Илиев – „старши експерт – европейски и международни програми и проекти“ да извърши проверка по изготвената Обобщенa справка за 2014 г. за изпълнението на дейностите, по които ВСС е бенефициент, към 31 декември 2014 г.
3.3. Да се проведе съвместно заседание на комисия „Международна дейност” и комисия „Бюджет и финанси” на 18.02.2015 г., на което да се покани и Божидар Николаев Илиев – „старши експерт – европейски и международни програми и проекти“, за обсъждане на информацията по т.3.

4.	ОТНОСНО:  Писмо от г-жа Павлина Панова - зам.-председател на ВКС и председател на Наказателна колегия във връзка с изпълнение на Плана за действие за 2014 г. в изпълнение на препоръките и констатациите, обобщени по време на дискусионния форум на тема: „Фактори, водещи до неоправдано забавяне на наказателния процес, както и движението по делата с особен обществен интерес, наблюдавани от Европейската комисия“.

Комисия „Международна дейност”
Р Е Ш И:

4.1. ПРИЕМА за сведение писмото от г-жа Павлина Панова зам.-председателя на ВКС и председател на НК във връзка с изпълнение на Плана за действие за 2014 г. в изпълнение на препоръките и констатациите, обобщени по време на дискусионния форум на тема: „Фактори, водещи до неоправдано забавяне на наказателния процес, както и движението по делата с особен обществен интерес, наблюдавани от Европейската комисия“.

5.	ОТНОСНО: Извлечение от Протокол № 5 от заседание на Комисия „Професионална квалификация, информационни технологии и статистика“ на ВСС, проведено на 03.02.2015 г.

Комисия „Международна дейност”
Р Е Ш И:
5.1. ПРИЕМА за сведение извлечение от Протокол № 5 от заседание на Комисия „Професионална квалификация, информационни технологии и статистика“ на ВСС, проведено на 03.02.2015 г.

5.2. ИЗПРАЩА Сигнал с вх. №94-00-159/30.01.2015 г. от Гражданско сдружение „Ние, Гражданите”на председателя на Върховния административен съд. 

5.3 За решението по т.5.2 да се уведоми жалбоподателят.  

6.	ОТНОСНО: Получена информация във връзка с решение на ВСС по протокол № 5, т.77, проведено на 05.02.2015 г.

Комисия „Международна дейност”
Р Е Ш И:

6.1. ПРИЕМА за сведение писмата, получени по електронната поща, от Дарина Костова – съдия в Окръжен съд – Бургас и от Вероника Николова  - съдия в Софийски апелативен съд, командирована във Върховен касационен съд и национално лице за контакт на Европейска съдебна мрежа по граждански и търговски дела, във връзка с провеждането на 13-та годишна среща на членовете на Европейската съдебна мрежа по граждански и търговски дела, в периода 11-12 февруари 2015 г., в гр. Брюксел.
6.2. Информацията да бъде внесена на заседание на ВСС за запознаване.

7.	ОТНОСНО: Информация, получена от офиса на Европейската мрежа на съдебните съвети (ЕМСС), за възстановени разходи на Висшия съдебен съвет от участия на негови представители в дейностите на ЕМСС, за периода 1 септември – 31 декември 2014 г.

Комисия „Международна дейност”
Р Е Ш И:

7.1.	ПРИЕМА за сведение подписания формуляр за възстановяване на разходи от Европейската мрежа на съдебните съвети (ЕМСС) за възстановени разходи на Висшия съдебен съвет от участия на негови представители в дейностите на ЕМСС, за периода 1 септември – 31 декември 2014 г.
7.2.	ИЗПРАЩА преписката на комисия „Бюджет и финанси“ за сведение и по компетентност.

8.	ОТНОСНО: Писмо, получено по електронната поща, от Офиса на Европейската мрежа на съдебните съвети (ЕМСС) във връзка с Правила за възстановяване на средства на ЕМСС през 2015 г. за участие в срещите на проектни екипи.

Комисия „Международна дейност”
Р Е Ш И:

8.1.	ПРИЕМА за сведение писмото от Офиса на Европейската мрежа на съдебните съвети (ЕМСС) във връзка с Правила за възстановяване на средства на ЕМСС през 2015 г. за участие в срещите на проектни екипи.

9. ОТНОСНО: Обсъждане на участието на представители на съдебната власт на Испания и Португалия като лектори при провеждането на обучения в рамките на проект „Повишаване на квалификацията на членовете на ВСС и служителите в Администрацията на ВСС”, финансиран от Оперативна програма „Административен капацитет”, съфинансирана от Европейския съюз чрез Европейския социален фонд. 

Комисия „Международна дейност”
Р Е Ш И:
	
9.1. Да се изпратят благодарствени писма до Посолството на Португалия в Република България и до Генералния съвет на съдебната власт на Кралство Испания във връзка с участието на техни представители като лектори в обучения в рамките на проект „Повишаване на квалификацията на членовете на ВСС и служителите в Администрацията на ВСС”, финансиран от Оперативна програма „Административен капацитет”, съфинансирана от Европейския съюз чрез Европейския социален фонд. 
9.2. Във връзка с отправени покани за посещение в България на делегации от Молдова и Турция, както и при отправяне на такава към Генералния съвет на съдебната власт в Испания,  да се изиска от комисия „Бюджет и финанси” информация за размера на изразходваните средства за 2014 г. за протоколна дейност, заложените средства за протоколна дейност в бюджета на ВСС за 2015 г., както и разбивка за протоколните дейности, за които могат да бъдат извършвани разходи от бюджета на ВСС. 

ПРЕДСЕДАТЕЛ НА 
КОМИСИЯТА:/п/
                         СОНЯ НАЙДЕНОВА